Präsidentschaftswahl in Frankreich 2017

D **Frànzeescha Präsidantswàhla vu 2017** han àm 23. Àwril 2017 un àm 7. Mai 2017 stàtt gfunda. Dr Präsidant ìsch fer 5 Johr gwählt worra. As sìn d 11. Wàhla vu dr 5. Repüblik ìm Frànkrìch gsìì.

Dr Emmanuel Macron ìsch Präsidant gwählt worra.

## Lischta vu da Kàndidàta
Dr François Hollande, wo dur d letschta Wàhla Präsidant worra ìsch, hàt àm 1. Dezamber 2016 verkìndigt àss’r fer d naachschta Wàhla nìmm Kàndidàt wìll sìì. A so-n-a Entscheidung ìsch a Üsnàhm ìn dr 5. Repüblik, denn bis jetz ìsch gweehnlig dr Präsidant àn da naachschta Wàhla wìder derbii gsìì; àwer d Opinionsumfroga han zeigt àss dr Hollande nìmm so beliabt gsìì ìsch, àlso hàt’r liawer d meischta Chanca ìn da àndra Lìnks-Kàndidàta wälla loo.

Fer ìhra Stärka vereiniga, düen teil politischa Tendanz Primaire-Wàhla orgànisiara, àss numma ei Kàndidàt vu dana sìch ufstellt. 'sìsch dr Fàll gsìì fer d Rachta-Pàrtèi (mìt Primaires-Wàhla ìm Novamber 2016) un fer d Lìnka-Pàrtèi (mìt Primaires-Wàhla ìm Janner 2017).

Fer sìch känna ufstella, hàt jeder Kàndidàt mìndschens 500 Unterschrìfta vu Gwählta müeßa sàmmla, bis àm 17. März 2017. Àm 18. März 2017 hàt dr Conseil Constitutionnel d Lischta vu da Kàndidàta verkìndigt.


Datei:2017-02-11 16-10-22 meeting-lo-belfort (cropped).jpg|**[[Nathalie Arthaud]]**█Lutte ouvrière
Datei:Fran%C3%A7ois ASSELINEAU.jpg|**[[François Asselineau]]**█Union populaire républicaine
Datei:Nicolas Dupont-Aignan in 2014.jpg|**[[Nicolas Dupont-Aignan]]**█Debout la France
Datei:D%C3%A9dicace F Fillon 06297 (cropped).JPG|**[[François Fillon]]**█Les Républicains
Datei:2015-03-18 20-21-20 meeting-soc-belfort (cropped).jpg|**[[Benoît Hamon]]**█Parti socialiste
Datei:MoDem regional elections 2010-01-24 n06.jpg|**[[Jean Lassalle]]**█unàbhangig
Datei:Marine Le Pen 2017.JPG|**[[Marine Le Pen]]**█Front national
Datei:Emmanuel Macron (11 d%C3%A9cembre 2014 2).jpg|**[[Emmanuel Macron]]**█En marche
Datei:Meeting Mélenchon Toulouse - 2017-04-16 - Jean-Luc Mélenchon - 41 (cropped 2).jpg|**[[Jean-Luc Mélenchon]]**█La France insoumise
Datei:Philippe Poutou 2011.jpg|**[[Philippe Poutou]]**█Nouveau Parti anticapitaliste


### Nathalie Arthaud
D Nathalie Arthaud (* 23. Hornung 1970 z Peyrins) ìsch d Kàndidàtin vu dr  „Lutte ouvrière“ Pàrtei (Lìnksextrem). Sa ìsch Wìrtschàftslehrera *(Ökonomie un Management)*.

### François Asselineau
Dr François Asselineau (* 14. Septamber 1957 z Pàris) ìsch a Politiker vu dr Union Populaire Républicaine (UPR).

### Jacques Cheminade
Dr Jacques Cheminade (* 20. Àuigscht 1941 z Buenos Aires, ìn Argentinia) ìsch dr Kàndidàt vu dr Pàrtei „Solidarité et Progrès“, wo-n-'r ànna 1996 grìnda hàt. Àls Berüef ìsch'r Schrìftsteller.

### Nicolas Dupont-Aignan
Dr Nicolas Dupont-Aignan (* 7. März 1961 z Pàris) ìsch dr Kàndidàt vu dr Pàrtei „Debout la République“.

### François Fillon
Dr François Fillon (* 4. März 1954 z Le Mans) ìsch àn da Primaires-Wàhla vu da Racha-Pàrtèi üssakumma. Kurz nochhar ìsch a Àffar ìwer a güet bezàhlta Àrwet vu sinera Fràui üssa kumma, dr „Penelopegate“; dàs ìsch fer ìhn a Hìndernis, trotzdam hàt'r sina Kàndidàtür nìt wälla ufgaa.

### Benoît Hamon
Dr Benoît Hamon (* 26. Juni 1967 z Saint-Renan) ìsch àn da Primaires-Wàhla vu da Lìnka-Pàrtèi üssakumma. 's ìsch a Politiker vum Parti Socialiste.

### Jean Lassalle
Dr Jean Lassalle (* 3. Mai 1955 z Lourdios-Ichère) ìsch a Politiker. Ar stellt sìch àls unàbhangiger Kàndidàt uf, ohna a Pàrtèi z'vertratta.

### Marine Le Pen
D Marine Le Pen (* 5. Àuigscht 1968 z Neuilly-sur-Seine), Tochter vum Politiker Jean-Marie Le Pen, ìsch d Kàndidàtin vum Rachtsextrema. Àls Berüef, ìsch sa Àdvokàt. Ìhra Rachtsextrema Pàrtèi hàt ìn da Primaires-Wàhla vu da Rachta-Pàrtèi nìt derzüegheert (dr Meinungsunterschìed ìsch züe groß).

### Emmanuel Macron
Dr Emmanuel Macron (* 21. Dezamber 1977 z Amiens) hàt ìm Parti Socialiste ààgfànga. Ànna 2016 ìsch'r àwer drüsgànga fer sina eigena Pàrtèi grìnda. Ar hàt àn da Primaires-Wàhla vu da Lìnka-Pàrtèi nìt wälla mìtmàcha.

### Jean-Luc Mélenchon
Dr Jean-Luc Mélenchon (19. Àuigscht 1951 z Tanger, ìm Màrokko) ìsch dr Kàndidàt vum „Front de Gauche“ (Lìnksextrem). Ar hàt scho verschìedena Berüefa ghàà, meischtens àls Ààgstellter ìn dr Politik.

### Philippe Poutou
Dr Philippe Poutou (14. März 1967 z Villemomble) ìsch dr Kàndidàt vum NPA (Lìnksextrem). Ar ìsch Àrweiter ìn dr First-Ford Fàwrìk vu Blanquefort un Veràntwortlig ìm Syndicat CGT.

## Erschter Tour
D Television hàt wahrend dr Wàhlkàmpàgna mehrera Debàtta zeigt: a Debàtta mìt numma d fìmf wìchtigschta Kàndidàta àm 20. März 2017, a Debàtta mìt àlla elf Kàndidàta àm 4. Àwrìl 2017, un a Interview vu jedem Kàndidàt àm 20. Àwrìl 2017.

Qualla: Ergebnissa uf em Offiziella Websitt vum Stààt.

## Zweiter Tour

's hàt àm 3. Mai 2017 a Debàtta mìt dr Marine Le Pen un em Emmanuel Macron gaa, wo ma àn dr Television hàt känna lüega. Dr Ton vu dara Debàtta ìsch ungweehnlig krobb gsìì.

Qualla: Ergebnissa uf em Offiziella Websitt vum Stààt.

## Referanza